**Приложение № 8**

**П Р О Т О К О Л**

**от обществено обсъждане на отчета за изпълнението на бюджета на Община Разград и сметките за средства от Европейския съюз към 31.12.2021 година**

Днес, 20.06.2022 г., от 17,00 ч. се проведе обществено обсъждане на отчета за изпълнението на бюджета на Община Разград и сметките за средства от Европейския съюз към 31.12.2021 г.

Присъстваха 14 човека – общински съветници, служители на Общинска администрация и кметства и граждани.

Обсъждането протече по следния ред:

1. Представяне на Отчета за изпълнението на бюджета на Община Разград и сметките за средства от Европейския съюз към 31.12.2021 г.

2. Обсъждане на Отчета – въпроси, становища и предложения.

Г-н Стоян Ненчев, Председател на Общински съвет Разград, откри общественото обсъждане и даде думата на г-н Добрин Добрев, Зам.кмет на Община Разград, за презентиране на отчета за изпълнението на бюджета на Община Разград и сметките за средства от Европейския съюз към 31.12.2021 г.

Г-н Добрев запозна присъстващите с изпълнението на бюджета на Община Разград и сметките за средства от Европейския съюз за 2021 г. Чрез диаграми бяха онагледени приходната и разходната част, в т.ч. за делегираните от държавата дейности, за дофинансиране на делегираните от държавата дейности и за местни дейности, както и изпълнението на инвестиционната програма на общината. Присъстващите бяха запознати с отчета за общинския дълг и отчета за изпълнението на проекти на Община Разград по оперативни програми на Европейския съюз през 2021 г.

Г-н Ненчев предостави думата на присъстващите за въпроси, изказване на мнения, становища и предложения.

Г-н Белчо Белчев, Кмет на с.Благоево:

* Постави уточняващи въпроси относно изпълнението на неданъчните приходи;
* Постави въпрос за просрочените вземания на общината относно размера им и от какво са натрупани;
* Постави въпрос за изплащането на командировъчните разходи на кметовете на кметства;
* Предложи ОП „Паркстрой“ да се ангажира с озеленяването и зацветяването на селата.

На поставените въпроси отговориха зам.кметовете на Община Разград г-жа Полина Иванова и г-н Добрин Добрев.

Г-н Стоян Ненчев, Председател на Общински съвет Разград:

* Постави въпрос за мерките, които Община Разград предприема за събиране на дължимите суми от некоректните длъжници;
* Поиска становището на Общинска администрация от гледна точка на изпълнение на бюджета за 2021 г. и очакванията за 2022 г.

На поставените въпроси отговориха г-жа Кремена Приставова – Началник отдел „Местни данъци и такси“ и г-н Добрин Добрев - Зам.кмет на Община Разград.

Поради липса на желаещи за изказвания и въпроси и с изчерпване на дневния ред общественото обсъждане на отчета за изпълнението на бюджета на Община Разград и сметките за средства от Европейския съюз към 31.12.2021 г. беше закрито.

**20.06.2022 г. Протоколчик:**

**/Д.Николова/**